Александър Одоевски
Утро

Превод от руски: Кирил Кадийски, —

chitanka.info

Съмва. Чурулика птица,

тук, пред моята тъмница;

радва се на волността!

Пее, пърха пред затвора

и с крилото си в простора

въздуха разсича тя.

Птици! Просто е обидно,

подигравате се с мен.

Всичко днес за мен е свидно,

даже и това, че бял

сняг навън е навалял

и покрит, все пак перваза

не е цял затрупан в сняг.

Мене кой зари ме в мрак?

Щом на въздух вън изляза —

уча се да дишам пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.